o
Yltäkylläinen elämä
Sinä olet minulle ykkös asia.
Yhtä asiaa sinulta pyydän. Yhtä asiaa, jonka vuoksi täällä elän,
että saisin elää valtakunnassasi, Herrani ja palvella sinua.
Yksi asia jota rakastan. Se yksi asia, jota tarvitsen
on elää elämäni sinulle Herrani, olla kaikkea mitä olla voin.
Sinua kohtaan tunnen sellaista rakkautta, jota en voi salata,
se valtaa minut kokonaan. Sisälläni on nälkä sinun puoleesi.
Ja nyt sen tiedän: Sinä olet minulle ykkös asia.
Löysin sen, jota varten elän.
Jeesus, sinä olet nyt minun elämäni.
Sinä olet minulle ykkös asia.
Löysin sen, jota varten elän.
Jeesus, sinä olet nyt minun elämäni.
Yksi asia, jota rakastan. Ainoa, jota olen tarvinnut
elää elämäni sinulle Jumalani, olla kaikkea mitä olla voin.
Sinua kohtaan tunnen sellaista rakkautta, jota en voi salata,
se valtaa minut kokonaan. Sisälläni on nälkä sinun puoleesi.
Ja nyt sen tiedän: Sinä olet minulle ykkös asia.
Sinä olet minulle ykkös asia, löysin sen, jota varten elän.
Jeesus, sinä olet nyt minun elämäni.
Sinä olet minulle ykkös asia.
Löysin sen, jota varten elän.
Jeesus, sinä olet nyt minun elämäni.
Niin korkealla kuin taivas kaartuu maan yllä,
niin korkealla ovat Sinun tiesi minun tieni yläpuolella.
Sinun tiesi ovat niin täydelliset, ne eivät koskaan minua petä,
sillä tiedän, että kaiken aikaa Sinä olet hyvä.
Ja läpi myrskyjen minä Sinua ylistän, kaikesta huolimatta
minä laulaen ylistän. Läpi hyvien ja huonojen aikojen, minä palvon
Sinua, joka aina pysyt samana, kuninkaiden Kuningas.
Sinä olet toivon ääni, ankkuri sielulleni.
Kun näyttää siltä, että tietä en löydä, Sinä autat sen löytämään.
Sinä olet Rauhan Ruhtinas, jonka luokse kohtalomme tuo.
Minun huuleni ylistävät riemulla, Sinua, jolle kaikki ylistys kuuluu.
Jo ennen aikojen alkua Sinä olit.
Ei ole mitään, mitä Sinä et hallitsisi.
Minun luottamukseni lepää Sinun muuttumattomassa Sanassasi.
Ja läpi myrskyjen minä Sinua ylistän, kaikesta huolimatta
minä laulaen ylistän. Läpi hyvien ja huonojen aikojen, minä palvon
Sinua, joka aina pysyt samana, kuninkaiden Kuningas.
Sinä olet toivon ääni, ankkuri sielulleni.
Kun näyttää siltä, että tietä en löydä, Sinä autat sen löytämään.
Teidät voi yllättää se tieto, että ei vaadi paljoakaan vaivaa, että
voitte saada muutosta aikaan elämässänne.
Pieniä asioita, pieniä askelia, pieniä valintoja,
pieniä päätöksiä, pieniä muutoksia päivittäisissä rutiineissasi.
Sillä kaikki mitä opit, aloittaa suuren muutoksen sinun elämässäsi.
Ja mitä tulee vaivannäköön ja työhön ja siihen, että tekisit
jotakin elämälläsi, olen usein puhunut tästä aiemminkin.
Tarkoitan, että kenenkään ei tarvitsisi olla työttömänä.
Jokainen voi tehdä jotakin, jokainen, joka on tajunnut, että
menestyksekkääseen elämään vaaditaan vaivan näköä.
Jokainen voisi olla työllistetty, jokainen voisi saada työn.
Eikä sen tarvitse vaatia paljon koulutusta, eikä tarvitse käydä
yliopistoa saadakseen työtä. Eikä tarvitse omistaa täyttä kansiota
suosituksia saadakseen työtä. Vaivannäkeminen, yksinkertaisesti
vaivannäkeminen, pitää nousta ylös sängystä ja haluta tehdä jotakin,
nähdä vähän vaivaa ja vuodattaa hikeä, ja tehdä jotakin sen eteen,
että saisi muutosta, joka toisi hiukan menestystä elämääsi.
Ei tietoa, vaan vaivannäköä.
Tapasin kerran Amerikassa naisen, joka keräsi koiran kakkaa työkseen.
Ei hän sen työn saadakseen ole varmaan paljon vaivaa nähnyt.
Mutta hän teki paljon rahaa.
Hänellä oli viikoittainen kakan keräys palvelu yritys.
Sen auton kyljessä, jota hän ajoi, luki näin:
"Me olemme ykkösiä numero kakkosissa."
Ja hän oli. Ja te sanotte: "Tuo on ällöttävää, tuo on tarkoituksetonta
ja epäkunnioittavaa ja taitojeni aliarvioimista. Mutta tuo nainen
ajoi uudella autolla, hän osti juuri uuden talon, hän palkkasi
juuri neljännen tai viidennen työntekijän. Joten miten ällöttävää
tahansa tuo työ onkaan, hänellä oli todella tuottoisa ja palkitseva
työ, hän ajoi uudella autolla, asui uudessa asunnossa, söi ravintolassa
ja kävi lomailemassa. Moni ihminen, vain odottaa tilaisuuttaan, sitä
että joku huomaa hänen neroutensa, ja antaa hänelle hyvät
mahdollisuudet elämään, ja sitä ei tule koskaan tapahtumaan.
Se, että sinulla on tietoa ja olet koulutettu ei merkitse mitään.
Saatat sanoa, niinkuin ihmiset sanoivat ennen, että hyvä asenne on
kaikkein tärkeintä. Se on samaa koulukuntaa, joka sanoo, että
tieto on valtaa. Mutta tieto ei ole valtaa.
Työllistymisessä tieto on tosin valtaa, eikä asenne ole tärkein.
Minulla on ollut hyvä asenne suurimman osan elämästäni.
Ja minulle tapahtuu silti pahoja asioita. Ja niitä tapahtuu myös
sinulle, vaikka sinulla olisi hyvä asenne. Hyvä asenne ei estä
pahoja asioita tapahtumasta, se vain auttaa sinua kestämään ne
asiat, kun ne tapahtuvat. Ja se on hienoa ja siksi meidän täytyy
rakentaa vahva persoonallisuus ja loistava asenne.
Mutta hyvä asenne ei ole kaikki kaikessa. Ihmiset, joilla on hyvä
asenne joutuvat vararikkoon, eroavat, saavat potkut, tulevat
sairaaksi. Hyvä asenne itsessään, kuten tieto itsessään ei takaa
sitä, että elän kehittyvää, muuttuvaa ja parantuvaa elämää.
Joten jotkut näistä kliseistä, ja lausunnoista, joita olemme
tutkineet, tulevat tänään hiukan murtumaan. Ja haluan auttaa teitä
ymmärtämään, että muutos elämässänne ei tule siitä, että
olette hyväsydämisiä, tai että haluatte muutoksen tapahtuvan,
ja että tiedätte asioita, tiedätte miltä elämänne pitäisi näyttää,
tai siitä että pystytte puhumaan mitä haluaisitte elämältänne,
minkälaisen avioliiton tahdotte, minkälaisen työn tahdotte,
se ei tule tapahtumaan näin. Sinun täytyy nähdä vähän vaivaa,
sinun täytyy sitoutua tekemään työtä, sinun täytyy alkaa
osallistumaan omaan elämääsi ja muotoilemaan ja suunnittelemaan
omaa elämääsi itse. Tai seuraavana vuonna sinä yhä toivot ja unelmoit,
sellaisesta elämästä jonka haluat. Sinulla on yhä hyvä asenne Jumalaan
Sinulla on yhä hyvä asenne kirkkoon, ja hyvä asenne elämään,
mutta et ole kasvanut, etkä muuttunut, koska sinun täytyy
sitoutua muutokseen, sinun täytyy löytää itsestäsi tahto sitoutua
vaivannäköön ja työhön, jos haluat asioiden muuttuvan. Et voi sanoa
niin kuin ihmiset ovat sanoneet minulle vuosien varrella:
"En voi uskoa, että sain potkut, minulla oli koko paikassa paras
asenne. Ja minulla oli mahdollisuus myös huonoon asenteeseen.
Mutta menin sinne joka päivä kristittynä, ja pidin oikean
asenteen, ja silti he erottivat minut." Arvatkaa mitä: teille ei
makseta siitä, että teillä on hyvä asenne. He maksavat siitä, että
tulette ajoissa töihin ja teette työnne halusitte tai ette.
He maksavat sinulle vaivannäöstä, he eivät maksa asenteestasi.
He mieluummin kestävät huonoa asennetta, kunhan ilmestyt töihin
ajoissa ja teet mitä sinun pitää tehdä silloin kuin se pitää tehdä.
He eivät välitä mikä sinun asenteesi työhön on.
Mutta työskentely ja vaivannäkö, hyvän asenteen kanssa
on parempi, koska he maksavat sinulle enemmän. Ihmiset, joilla on
hyvä asenne ja hyvä työ etiikka, saavat paremman palkan ja heidät
myös huomataan helpommin. Sinulla on parempi elämä ja päiväsi
kuluu nopeammin, ja sinulla on enemmän hauskaa tehdessäsi työtäsi,
joten en siis halua, että teillä on huono asenne työtänne kohtaan,
mutta sanon, että joillakin teistä on hyvä asenne, mutta olette
laiskoja. Ja hyvä asenne ilman työtä jättää sinut hyvän asenteesi
kanssa elämään elämää, joka ei muutu. Asenne ilman vaivannäköä
ei muuta sinun elämääsi. Kukaan, joka istuu kotona ja jolla on hyvä
asenne, ei saa postissa palkkakuittia hyvästä asenteestaan.
"Lähetän sinulle kymppitonnin shekin, koska arvostan asennettasi.
Ei sinun tarvitse mihinkään lähteä kotoasi, äläkä ikinä tunne, että
sinun pitäisi tehdä työtä, älä vaan tule tekemään mitään. Pidä vain
hyvä sydämesi. Seuraava shekki tulee taas ensi kuussa, hyvästä
asenteestasi". Unelmoikaa pois vain tällaisesta.
Suurin asia, johon jotkut teistä kaipaavat muutosta, on työ.
Me saamme jatkuvasti kirjeitä koskien tätä asiaa, ja puhumme
näistä asioista usein. Jotkut teistä eivät pidä työstään.
Työnne on iso osa elämäänne, olette neljäkymmentä tuntia viikossa
työpaikallanne. Se on valtava osa siitä mitä teemme, erityisesti
miehille. Työ määrittää usein meitä ja antaa meille tarkoituksen
tunteen. Ja koska se on valtava asia, jonka haluat muuttaa,
haluan antaa sinulle tänään vinkin työ elämääsi varten.
Älä tee elämästäsi työtä. Kun menet töihin, älä tee sitä työnä,
tee siitä palvelua. Älä pidä sitä työnä, vaan palvelemisena.
Jollakin tavalla jokainen yritys on olemassa tarjotakseen
tuotteita tai palveluita, jotka auttavat jotakuta pärjäämään
elämässä paremmin. Sitä tekee pohjimmiltaan jokainen, joka
työskentelee jossakin. Me kaikki tarjoamme jotakin auttaaksemme
jotakuta pärjäämään elämässä tehokkaammin tai erilaisella
tavalla meidän tarjoamamme palvelun tai tuotteen kautta.
Pohjimmiltamme me siis kaikki tarjoamme palvelua. Monet yritykset
aloittavat vahvalla sitoutumisella hyvään palveluun.
Kun yritys sitten kasvaa isommaksi, se unohtaa, että hyvä palvelu oli
se asia, mikä oikeasti aluksi herätti asiakkaiden huomion.
Ja me kaikki tiedämme, että se miksi me menemme takaisin johonkin
paikkaan, ei johdu siitä, että he tekevät uudelleen saman työn
jonka muutkin edelliset asiakkaat saivat, vaan menemme sinne siksi,
koska aistimme, että työntekijät eivät tee sitä vain työn vuoksi,
vain auton korjaamisen vuoksi, vaan aistit, että he ovat sitoutuneet
palvelemaan ja ovat kiinostuneita sinusta persoonana ja haluavat
ymmärtää sinua ja haluavat tehdä työn oikein juuri sinua varten.
Ja usein juuri tämän vuoksi menemme alitajuisesti aina samaan paikkaan.
Samaan kahvilaan, samaan markettiin, samaan hotelliin, tai lennämme
samalla lentoyhtiöllä ja ostamme samoja tuotteita.
Aistimme, että heidän työssään on kyse enemmästä kuin vain työstä.
Tajuat, että ne ihmiset ymmärtävät mitä ihmisten palveleminen
tarkoittaa. Ja minä tunnen olevani palveltu, kun olen niiden ihmisten
käsissä. Ja erityisesti meidän kirkon palvelijoiden pitää ymmärtää
tämä. Emme toimi vain kirkkona, muiden kirkkojen tavalla,
ellemme palvele yhteisöämme, ja palvele niitä, jotka tulevat
kokoontumisiimme, ja ellemme palvele toisiamme, me teemme vain
työtä ja näemme vaivaa ja käymme läpi kirkon perinteitä. Mutta
siunaus ja menestys ja todellinen palkinto ei tule työstä, vaan
palvelemisesta. Palvelemisen tulee olla elämämme perimmäinen motiivi,
ei työn. Ja jotkut teistä menette töihin, mutta te ette palvele.
Yritätte pitää hyvän asenteen, mutta te ette palvele.
Jos et tee yhtään ylimääräistä asiaa, kuin ne mistä sinulle
maksetaan, älä hermostu, kun joku toinen saa ylennyksen.
Koska se mitä sinut on palkattu tekemään, ei ole ainoa asia, jota
pomosi etsii työstäsi. Hän haluaa, että teet enemmän, kuin vain
työskentelet ahkerasti sinä aikana kuin sinun kuuluu työskennellä,
kaikkien kuuluu tehdä niin. Mutta hän huomaa henkilön, joka tulee
ajoissa, mistä hän ei saa palkkaa, on myöhään, josta hänelle ei
myöskään makseta ja tekee asioita, joita hänen ei tarvitsisi tehdä.
Vuosia sitten eräs mies tuli korjaamaan televisiotamme.
Ja ennenkuin hän lähti kotoamme, hän otti laukustaan sprayn ja
pölyrätin ja kiillotti television. Ja se oli aika vaikuttavaa mieheltä.
Hän kiillotti television. Kaikki muu mitä hän teki oli sitä mitä hänen
pitikin tehdä: korjata televisio. Hänelle maksettiin vain siitä.
Minä en maksanut hänelle siivoamisesta.
Joten kuvitelkaa, jos jokaisessa talossa jossa hän käy, hän käyttää
viisi minuuttia ylimääräistä aikaa, josta hänelle ei makseta,
eikä hän mainosta sitä keltaisilla sivuilla:"tv:n korjaus ja siivous
palveluna". Sielä ei sanottu niin. Hän oli ennalta harkiten ottanut
työkalupakkiinsa mukaan puhdistusaineen ja pölyrätin,
hän oli ennalta harkinnut ja päättänyt tehdä puhdistuksen
viimeisenä työ toimenpiteenä. Se teki minuun niin suuren
vaikutuksen, että pitäisin hänen puhelinnumeronsa, ja antaisin sen
muille ihmisille ja suosittelisin tätä tv-korjaajaa, ja sanoisin
heille, että tämä korjaaja pyyhkii pölytkin televisiostanne.
Eikä minulla ole pieniä tv:itä. Ja tämä mies teki enemmän, kuin
mitä hänen toimenkuvaansa kuului, mistä hänelle maksettiin, ja
ja meni alueelle, jota minä pidän palvelemisena. Ja mitä Raamattu
kutsuu ylimääräiseksi mailiksi. Jos alat elämään tämän periaatteen
mukaisesti ja tekemään enemmän kuin mitä sinun kuuluu tehdä,
tulet huomaamaan, ettei sillä maililla ole liikenneruuhkia.
Useimmat ihmiset kääntyvät pois, ennenkuin ylimääräinen maili alkaa.
Siellä ei ole ruuhkia, vaan siellä on paljon tilaa jokaiselle, joka
haluaa lähteä sille matkalle, jolle luonteenomaista on se, että tekee
niitä asioita, joita ei ole pyydetty tekemään, ja minkä
tekemisestä ei ole maksettu, ja mitä et ole velvoitettu tekemään,
ja jos et tee niitä asioita, et joudu pulaan siitä, ettet tehnyt.
Mutta jos teet työtäsi, jota vihaat ja jota et voi sietää sitoutumalla
siihen sanomalla: "Tiedän, että minulle ei makseta tämän tai tämän
asian tekemisestä, mutta menen työpaikalleni ja kysyn itseltäni:
miten voisin paremmin palvella työnantajiani. Mitä muuta voin
tehdä, jota kukaan muu ei tee, ja jonka teen muusta syystä kuin
velvollisuudesta, että pääsisin sitoutumaan ja palvelemalla tekemään
niitä asioita, joita teen. Se tullaan huomaamaan ja kun tulee
ylennysten ja bonusten maksun aika, arvatkaa kenen nimi on listan
ylimmäisenä? Unohdatte usein tämän, ja kerron tätä usein kirkkomme
työntekijöille ja erityisesti talouden kanssa tekemisissä
oleville, että unohdatte usein, että minä olen laajan henkilökunnan
työnantaja. Unohdatte, että minä johdan miljoona bisnestä,
ja te ajattelette, että minä olen vain pastori, jolla ei ole aivoja,
ja opetan vain Raamattua ja vietän kaikki viikot rukoillen saavani
jotakin, mistä voin puhua teille. Unohdatte, että kaikki tämä on
valtava, kansainvälinen operaatio. Ja se tulee isommaksi päivittäin,
kun istumme keskustelemassa tämän viikon albumista, ja albumin
budjetin suuruudesta, ja kaikesta siihen liittyvästä markkinoinnista,
ja mitä henkilöstöä siihen tarvitaan,
ja kaikesta siitä vaivasta mitä vaaditaan kaikkiin niihin
konfereisseihin, joita meillä järjestetään, ja niistä miljoonista
joista olemme vastuussa, ja teemme henkilöstö päätöksiä,
ja rakennuksiin liittyviä päätöksiä, ja niin edelleen. Me emme siis vain
istuskele laulamassa "kumbayaa", toivoen, että ilo laskeutuu meihin,
jota voimme julistaa teille sunnuntaina.
Me olemme mukana valtavassa yrityksessä, ja
meidän pitää tehdä paljon ajatustyötä,
me emme ole vain pastoreita, vaan pastoreita jotka tekevät työtä.
Ja meidän pitää olla. Emme voi rakentaa kirkkoa vain teidän
anteliaisuutenne varaan. Meidän pitää löytää keinoja, joilla saamme
tuloja. Meidän pitää miettiä, mitä voimme myydä ja miten hoidamme
taloutemme. Ja me olemme sitoutuneet siihen ja kasvamme ja opimme
siitä kaikesta. Joten kun puhun teille tästä, puhun työnantajana,
en vain henkilönä, joka on ollut työntekijä. Ja meidän
henkilökuntamme yleensä on päässyt tehtäväänsä siksi, koska he ovat
palvelleet itsellensä työn. Emme me anna työtä jollekulle kadulta, jota
joku suosittelee sanoen tätä henkilöä hyväsydämiseksi, mutta
he eivät tule ajoissa töihin, ja kun he tulevat paikalle he ovat
vastahakoisia tekemään asioita. Ja kun he keittävät teetä, he
tekevät sen vain itselleen, eivätkä kysy muilta onko näillä jano.
Kun he lopettavat keittiössä, he pesevät vain omat astiansa,
eivätkä kenenkään toisen astioita. Ja kun kuulemme tällaista
henkilöstä, ajattelemme, että tuo ihminen ei todennäköisesti olisi
hyvä tiimityöntekijä, he eivät osoita palvelumieltä tiimiään
kohtaan, enkä usko, että me tarjoaisimme hänelle työtä.
Joka on sääli, sillä toiset näistä ihmisistä ovat hyviä työntekijöitä,
mutta jos he voisivat lisätä palvelu alttiuden työhönsä ja
tekisivät enemmän kuin sen mitä heiltä pyydetään, palvelemalla
ja tekemällä asioita, joista ei erikseen makseta, kävelisivät sen
ylimääräisen mailin, he saisivat heti meidän huomiomme, koska
me kaikki tiedämme, että se mitä me teemme ei ole työ.
Emme voi olla kirkon palvelutyössä, ja nähdä sitä työnä.
On liian paljon tehtäviä asioita, joista ei koskaan saa palkkaa,
jotta tätä voisi kutsua työksi. Joten siinä pitää olla tunne siitä,
että se mitä tekee on kutsumus, jonka pitäisi tuoda sinusta esiin
palvelun halu. Jeesus sanoi, että Hän ei tullut palveltavaksi, vaan
palvelemaan. Se oli olennainen osa sitä miksi Hän tuli maan päälle ja
miksi Hän yhä toimii täällä maan päällä kirkon kautta.
Ja kun Pietari sanoi Jeesukselle: "Sinä et saa pestä jalkojani".
Jeesus vastasi hänelle: "Pietari, sinä et nyt tajua tätä hommaa.
Jos et anna minun pestä jalkojasi,
sinä estät minua olemasta se, joka olen.
Ja sinä et ymmärrä minun tänne tuloni sisintä olemusta, ja mitä
sinäkin olet tänne tullut pohjimmiltasi tekemään.
Jeesus sanoi Pietarille hyvin vahvasti tästä asiasta, Hän sanoi,
että Pietarilla ei ole mitään osaa Jeesuksen unelmassa, jos Pietari
ei ymmärrä, että on kyse kutsumuksesta, eikä asemasta.
Ja jos haluat työ elämäsi muuttuvan, mene työnteon sisimpään
olemukseen, palvelevaan asenteeseen.
Vaikka kukaan ei huomaisi sinua, eikä taputtaisi sinulle käsiään,
Jumala näkee sen, mitä sinä teet, ja saat itse paremman päivän.
Ja lopulta ihmiset huomaavat ja noteeraavat tekemäsi työn.
Onko kellään minkäänlaista ymmärrystä siitä, millaista on olla
siinä asemassa, jossa palkkaa ihmisiä? Voitte olla varmoja, että
he etsivät ihmisistä palvelumieltä, on kyseessä mikä yritys tahansa.
Jos sinulla on palveleva sydän, varsinkin sellaisissa asioissa,
joita kukaan muu ei tahdo tehdä, kuten koirankakan kerääminen,
voisit siivota ympäri maailmaa. Ihmiset tekevät miljoonia, koska
he keksivät jotakin, jota kukaan muu ihminen ei tahdo tehdä, ja
ymmärsivät, että koska kukaan ei tahdo tehdä tätä ja minä teen
siitä yhtäkkiä tulee palvelua, ei työtä. Mitä ihmiset tekevät sinulle
mitä et tahdo itse tehdä, se on sinulle palvelua, ei toisen työtä.
Jos sinä keräät koirani kakan nurmikoltani, se ei ole työtä
minun näkökulmastani. Se saattaa olla sitä sinulle, mutta minulle se
on palvelua. Minulle se on vapautus tekemästä sitä. Minulle se on
helpotus, kun teet sen puolestani. Kuinka moni maksaa siitä, että
joku hieroo sinua? Pidätte hieronnasta? Hieronta saattaa olla
työtä sille, joka sitä tekee, mutta sinulle se ei ole sitä. Sinulle se
on palvelua. Ja tunnet nautintoa, tunnet mielihyvää ja tunnet
rentoutuvasi. Sillä vaikka heidän pitää pitää tapaamisia, ja se on
heille työtä, sinulle se on palvelua. Maksat jollekulle
hieronnasta, koska on vaikeaa hieroa itse itseään.
Mistä maksaisit mielelläsi, mitä joku toinen voisi tehdä puolestasi?
Mieti sitä. Ja onko olemassa muita ihmisiä, jotka ajattelevat samoin?
Ja jos te kaikki keräännytte yhteen ja mietitte mitä te kaikki
inhoatte tehdä, on se sitten roskien ulos viemistä, grillin
puhdistamista, autotallin siivoamista, silittämistä,
vaimon suutelemista. Mitä ikinä, mistä maksaisit, jos joku toinen
tekisi sen puolestasi. Jos joku ajattelee sitä, ruoan laittaminen,
kuinka moni teistä naisista ei pidä ruoan laitosta? Ja kertokaa totuus.
Aika harva, jos ette valehtele. Lontoossa on catering
yrityksiä, jotka tulevat kotiisi ja tekevät kaiken puolestasi.
Sinä yksinkertaisesti kerrot heille, että teillä on kymmenen
ihmistä aterialla, tässä on ruokalista, tätä me haluaisimme,
te maksatte heille ja he tulevat paikalle. Kaikki on tehty
ja sinun tarvitsee vain istua alas ja teet vaikuksen ystäviisi, he
eivät tiedä, ettet itse valmistanut ruokaa. Ja kaikesta on huolehdittu.
He jopa tulevat ja siivoavat jäljet. Amerikassa tuli äskettäin
kuivapesu palvelu, he tulevat kotiisi, hakevat pyykin ja tuovat
sen takaisin. Ovelta ovelle kuivapesula, loistava idea
tässä kiireisessä ja hektisessä elämässä ei ole aikaa etsiä
parkkitilaa kuivapesulan edestä, ja seisoa sitten jonossa liikkeen
sisällä ja selittää sitten ohjeet miten pesu pitää tehdä ja sitten
mennä viikkoa myöhemmin takaisin, jolloin et ole kaupungissa, koska
olet lomalla tai jossain muualla, ja jonkun muun pitää hakea pyykit
puolestasi ja viedä ne kotiisi ja tarkistaa se ja mennä sitten
takaisin, koska työ oli huonosti tehty. Draamaa draaman perään.
Nämä ihmiset ovat tajunneet, että jotkut ihmiset elävät kiireistä
elämää, eivätkä he halua tehdä ruokaa, tai pestä pyykkiä, tai
silittää pyykkejä, tai kävelyttää koiraansa, tai kerätä koiran kakkaa.
Mutta tässä onkin hyvä idea, miksi emme tarjoa tätä palveluna
jolloin elämäsi renkaat kulkevat yhä paremmin, me palvelemme teitä
näissä asioissa. Minä olisin ollut iloinen, jos joku olisi tullut ja
ratkaissut koirankakka ongelmani.
Ja jos he olisivat vielä kävelyttäneet koirani, koska
huomaan ihmisten kävelevän ilman koiraakin, mistä siinä on kyse?
Älä siis istu miettimässä, miten voit saada jostakin rahaa, vaan
ala kysyä itseltäsi, miten voit tarjota palvelua jossakin.
Jotakin mitä voit tehdä, joka tuo menestystä ja palkitsee
elämääsi. Todellinen raha, todellinen palkinto on palvelussa,
ei työssä. Jotkut teistä tahtovat vaihtaa työtään, mutta ehkä teidän
pitäisi muuttaa itseänne sen työn sijaan. Ja voisitte löytää
työstänne yhden unelmistanne. Jos muutatte itseänne, ettekä
pomoanne, työtuntejanne, tai taistele paremmista oikeuksista.
Ehkä ei olekaan kyse siitä, vaan ehkä on kyse siitä, että sinä itse
muutat ajattelutapaasi työstäsi. Ja alat ajatella työtä palvelemisena.
MIkäli tämä ohjelma kosketti sinua ja haluat tukea ohjelmien käännös- ja tekstitystyötä soita tukinumeroomme 0600-10077 (9,85 euroa + pvm) Nordea: 111230-342789 viite: 7744 OKU 1944 A
Voice to the nations on neljä kertaa vuodessa ilmestyvä lehti.
Jokaisessa numerossa on artikkeleita Pastori Paul Scanlonilta ja pastori
Charlotte Scanlon-Gambillilta, jotka innostavat, haastavat ja
rohkaisevat sinua. Saat myös lisätietoa tulevista tapahtumista.
Myös musiikkia saatavilla Abundant Life Ministries:iltä.
Tilaa omasi jo tänään.
Lisätietoja saat puhelimitse, sähköpostilla tai postitse.
Suomennos: Miia Huttunen